Document ID: 31996R2512

ΚΑΝΟΝΙΣΜΟΣ (ΕΚ) αριθ. 2512/96 ΤΗΣ ΕΠΙΤΡΟΠΗΣ της 23ης Δεκεμβρίου 1996 για τον καθορισμό, για το έτος 1997, των λεπτομερειών εφαρμογής για τις δασμολογικές ποσοστώσεις βοείου κρέατος που προβλέπονται από τον κανονισμό (ΕΚ) αριθ. 3066/95 του Συμβουλίου για τη Δημοκρατία της Πολωνίας, τη Δημοκρατία της Ουγγαρίας, τη Δημοκρατία της Τσεχίας, τη Σλοβακία, τη Βουλγαρία και τη Ρουμανία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3066/95 του Συμβουλίου, της 22ας Δεκεμβρίου 1995, για τη θέσπιση ορισμένων παραχωρήσεων υπό μορφή κοινοτικών δασμολογικών ποσοστώσεων όσον αφορά ορισμένα γεωργικά προϊόντα για αυτόνομη και μεταβατική προσαρμογή ορισμένων γεωργικών παραχωρήσεων που προβλέπονται στις ευρωπαϊκές συμφωνίες, προκειμένου να ληφθεί υπόψη η συμφωνία για τη γεωργία που έχει συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (1), όπως τροποποιήθηκε τελευταία από τον κανονισμό (ΕΚ) αριθ. 2490/96 (2), και ιδίως το άρθρο 8,
Εκτιμώντας:
ότι ο κανονισμός (ΕΚ) αριθ. 3066/95 προέβλεπε την παράταση, για το έτος 1997, των δασμολογικών ποσοστώσεων για βόεια κρέατα με μειωμένο δασμό 7 ότι, κατά συνέπεια, πρέπει να καθοριστούν οι λεπτομέρειες εφαρμογής που αφορούν τις ποσότητες αυτές 7
ότι, προκειμένου να διασφαλιστεί ο τακτικός ρυθμός των εισαγωγών των ποσοτήτων που καθορίστηκαν για το έτος 1997, πρέπει να κλιμακωθούν οι ποσότητες αυτές σε διαφορετικές περιόδους 7
ότι πρέπει να προβλεφθεί ότι η διαχείριση του καθεστώτος πραγματοποιείται μέσω πιστοποιητικών εισαγωγής 7 ότι, για το σκοπό αυτό, πρέπει να προβλεφθούν, ιδίως, οι λεπτομέρειες υποβολής των αιτήσεων, καθώς και τα στοιχεία που πρέπει να περιέχονται στις αιτήσεις και τα πιστοποιητικά, ενδεχομένως κατά παρέκκλιση ορισμένων διατάξεων του κανονισμού (ΕΟΚ) αριθ. 3719/88 της Επιτροπής, της 16ης Νοεμβρίου 1988, για τις λεπτομέρειες εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα (3), όπως τροποποιήθηκε τελευταία από τον κανονισμό (ΕΚ) αριθ. 2402/96 (4), και του κανονισμού (ΕΚ) αριθ. 1445/95 της Επιτροπής, της 26ης Ιουνίου 1995, για τις λεπτομέρειες εφαρμογής του καθεστώτος των πιστοποιητικών εξαγωγής στον τομέα του βοείου κρέατος και για την κατάργηση του κανονισμού (ΕΟΚ) αριθ. 2377/80 (5), όπως τροποποιήθηκε τελευταία από τον κανονισμό (ΕΚ) αριθ. 2051/96 (6) 7 ότι πρέπει, εξάλλου, να προβλεφθεί ότι τα πιστοποιητικά εκδίδονται μετά την χρονική προθεσμία για την εξέταση τους και μέσω, ενδεχομένως, της εφαρμογής ενιαίου ποσοστού μείωσης 7
ότι, προκειμένου να διασφαλιστεί μια αποτελεσματική διαχείριση του προβλεπόμενου καθεστώτος, πρέπει να υπάρξει πρόβλεψη ότι η εγγύηση σχετικά με τα πιστοποιητικά εισαγωγής στο πλαίσιο του εν λόγω καθεστώτος θα καθοριστεί σε 12 Ecu ανά 100 χιλιόγραμμα 7 ότι, δεδομένου ότι τα εν λόγω καθεστώτα εμπεριέχουν τον κίνδυνο της κερδοσκοπίας στον τομέα του βοείου κρέατος, πρέπει να καθοριστούν οι ακριβείς όροι για την πρόσβαση των εμπορευμάτων στα εν λόγω καθεστώτα 7
ότι, βάση εμπειρίας, οι εισαγωγείς δεν ενημερώνουν πάντα τις αρμόδιες αρχές, οι οποίες εκδίδουν τα πιστοποιητικά εισαγωγής, σχετικά με την ποσότητα και την προέλευση του εισαγόμενου βοείου κρέατος στο πλαίσιο των εν λόγω ποσοστώσεων 7 ότι τα δεδομένα αυτά είναι σημαντικά στο πλαίσιο αξιολόγησης της κατάστασης της αγοράς 7 ότι πρέπει εφεξής να εισαχθεί μια εγγύηση σχετικά με την τήρηση αυτής της ανακοίνωσης 7
ότι η επιτροπή διαχείρισης βοείου κρέατος δεν εξέδωσε γνώμη εντός της προθεσμίας που είχε καθορισθεί από τον πρόεδρό της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Κατά τη διάρκεια της περιόδου από 1ης Ιανουαρίου έως 31 Δεκεμβρίου 1997, μπορούν να εισαχθούν στο πλαίσιο των δασμολογικών ποσοστώσεων που έχουν ανοιχθεί από τον κανονισμό (ΕΚ) αριθ. 3066/95:
α) οι ακόλουθες ποσότητες νωπού, διατηρημένου με απλή ψύξη ή κατεψυγμένου βοείου κρέατος, που υπάγονται στους κωδικούς ΣΟ 0201 και 0202:
- 7 100 τόνοι κρέατος, καταγωγής Πολωνίας,
- 7 150 τόνοι κρέατος, καταγωγής Ουγγαρίας,
- 2 670 τόνοι κρέατος, καταγωγής Δημοκρατίας της Τσεχίας,
- 1 330 τόνοι κρέατος, καταγωγής Σλοβακίας,
- 180 τόνοι κρέατος, καταγωγής Βουλγαρίας,
- 1 350 τόνοι κρέατος, καταγωγής Ρουμανίας 7
β) 440 τόνοι μεταποιημένων προϊόντων, των κωδικών ΣΟ 1602 50 31 ή 1602 50 39, καταγωγής Πολωνίας.
2. Για τα κρέατα που αναφέρονται στην παράγραφο 1 στοιχείο α), ο δασμός κατ' αξία και τα ειδικά ποσά των δασμών που καθορίζονται στο κοινό δασμολόγιο (ΚΔ) μειώνονται κατά 80 %.
Για τα μεταποιημένα προϊόντα που αναφέρονται στην παράγραφο 1 στοιχεία β), ο δασμός κατ' αξία καθορίζεται σε 13 %.
3. Οι ποσότητες που αναφέρονται στην παράγραφο 1 κατανέμονται κατά τη διάρκεια του έτους ως εξής:
- 25 % κατά τη διάρκεια της περιόδου από 1ης Ιανουαρίου έως 31 Μαρτίου 1997,
- 25 % κατά τη διάρκεια της περιόδου από 1ης Απριλίου έως 30 Ιουνίου 1997,
- 25 % κατά τη διάρκεια της περιόδου από 1ης Ιουλίου έως 30 Σεπτεμβρίου 1997,
- 25 % κατά τη διάρκεια της περιόδου από 1ης Οκτωβρίου έως 31 Δεκεμβρίου 1997.
4. Εάν, κατά τη διάρκεια του έτους 1997, οι ποσότητες που αποτελούν αντικείμενο των αιτήσεων πιστοποιητικών εισαγωγής, οι οποίες υποβάλλονται για την πρώτη, τη δεύτερη ή την τρίτη περίοδο που καθορίζεται στην προηγούμενη παράγραφο είναι μικρότερες από τις διαθέσιμες ποσότητες, οι ποσότητες που υπολείπονται προστίθενται στις ποσότητες που είναι διαθέσιμες για την επόμενη περίοδο.
Άρθρο 2
1. Για να επωφεληθεί από τα καθεστώτα που διέπουν την εισαγωγή:
α) ο αιτών για πιστοποιητικό είναι φυσικό ή νομικό πρόσωπο το οποίο, κατά τη στιγμή της υποβολής της αίτησης, πρέπει να αποδείξει στις αρμόδιες αρχές του ενδιαφερόμενου κράτους μέλους ότι άσκησε κατά τη διάρκεια των τελευταίων δώδεκα μηνών εμπορική δραστηριότητα στον τομέα του εμπορίου βοείου κρέατος με τρίτες χώρες και ότι είναι εγγεγραμμένος σε εθνικό μητρώο ΦΠΑ 7
β) η αίτηση πιστοποιητικού μπορεί να υποβληθεί μόνο στο κράτος μέλος στο οποίο είναι εγγεγραμμένος ο αιτών 7
γ) για κάθε μία από τις ομάδες προϊόντων που αναφέρονται στο άρθρο 1 παράγραφος 1 στοιχεία α) και β) η αίτηση πιστοποιητικού πρέπει να αφορά ελάχιστη ποσότητα 15 τόνων σε βάρος προϊόντων, χωρίς να υπερβαίνει τη διαθέσιμη ποσότητα 7
δ) η αίτηση πιστοποιητικού και το πιστοποιητικό περιλαμβάνουν στη θέση 8 την ένδειξη της χώρας καταγωγής 7 το πιστοποιητικό συνεπάγεται την υποχρέωση να πραγματοποιηθεί η εισαγωγή από την αναγραφόμενη χώρα 7
ε) η αίτηση πιστοποιητικού και το πιστοποιητικό περιλαμβάνουν, στη θέση 20, μία τουλάχιστον από τις ακόλουθες ενδείξεις:
Reglamento (CE) n° 2512/96
Forordning (EF) nr. 2512/96
Verordnung (EG) Nr. 2512/96
Κανονισμός (ΕΚ) αριθ. 2512/96
Regulation (EC) No 2512/96
Rθglement (CE) n° 2512/96
Regolamento (CE) n. 2512/96
Verordening (EG) nr. 2512/96
Regulamento (CE) nΊ 2512/96
Asetus (EY) N:o 2512/96
Fφrordning (EG) nr 2512/96.
2. Κατά παρέκκλιση του άρθρου 5 του κανονισμού (ΕΚ) αριθ. 1445/95, η αίτηση πιστοποιητικού και το πιστοποιητικό μπορούν να περιλαμβάνουν, στη θέση 16, έναν ή περισσότερους κωδικούς ΣΟ που αφορούν μία από τις ομάδες προϊόντων που αναφέρονται στο άρθρο 1 παράγραφος 1 στοιχεία α) και β).
Άρθρο 3
1. Οι αιτήσεις πιστοποιητικών μπορούν να κατατεθούν μόνο:
- από τις 2 έως τις 10 Ιανουαρίου 1997,
- από την 1η έως τις 10 Απριλίου 1997,
- από την 1η έως τις 10 Ιουλίου 1997,
- από την 1η έως τις 10 Οκτωβρίου 1997.
2. Σε περίπτωση που ο ίδιος ενδιαφερόμενος υποβάλλει περισσότερες από μία αιτήσεις όσον αφορά τα προϊόντα που αναφέρονται στην ίδια ομάδα.
3. Τα κράτη μέλη ανακοινώνουν στην Επιτροπή, το αργότερο την πέμπτη εργάσιμη ημέρα μετά τη λήξη της προθεσμίας των αιτήσεων, τις αιτήσεις που υποβλήθηκαν για τις ποσότητες που αναφέρονται στο άρθρο 1 παράγραφος 1. Η ανακοίνωση αυτή περιλαμβάνει τον κατάλογο των αιτούντων ανά αιτούμενες ποσότητες ανά σχετικό κωδικό ονοματολογίας και ανά χώρα καταγωγής των προϊόντων.
Όλες οι ανακοινώσεις, συμπεριλαμβανομένων και των ανακοινώσεων «μηδέν», πραγματοποιούνται με τέλεξ ή τέλεφαξ, και, στην περίπτωση κατάθεσης των αιτήσεων, χρησιμοποιείται το έντυπο που περιλαμβάνεται στο παράρτημα.
4. Η Επιτροπή αποφασίζει σε ποιο βαθμό μπορεί να δοθεί συνέχεια στις αιτήσεις πιστοποιητικών.
Εάν οι ποσότητες για τις οποίες έχουν ζητηθεί πιστοποιητικά υπερβαίνουν τις διαθέσιμες ποσότητες, η Επιτροπή καθορίζει ενιαίο ποσοστό μείωσης των αιτουμένων ποσοτήτων.
5. Με την επιφύλαξη της απόφασης αποδοχής των αιτήσεων από την Επιτροπή, τα πιστοποιητικά εκδίδονται το ταχύτερο δυνατόν.
Άρθρο 4
1. Με την επιφύλαξη των διατάξεων του παρόντος κανονισμού, εφαρμόζονται οι διατάξεις των κανονισμών (ΕΟΚ) αριθ. 3719/88 και (ΕΚ) αριθ. 1445/95.
2. Δεν εφαρμόζεται το άρθρο 8 παράγραφος 4 του κανονισμού (ΕΟΚ) αριθ. 3719/88.
3. Τα πιστοποιητικά εισαγωγής που θεσπίζονται σύμφωνα με τον παρόντα κανονισμό ισχύουν για μια περίοδο 90 ημερών από την ημερομηνία έκδοσής τους. Ωστόσο, κανένα πιστοποιητικό δεν ισχύει μετά τις 31 Δεκεμβρίου 1997.
4. Τα εκδιδόμενα πιστοποιητικά ισχύουν σε ολόκληρη την επικράτεια της Κοινότητας.
Άρθρο 5
Τα προϊόντα θα απολαύσουν των δασμών που αναφέρονται στο άρθρο 1 κατόπιν υποβολής πιστοποιητικών κυκλοφορίας EUR. 1, το οποίο χορηγείται από τη χώρα εξαγωγής σύμφωνα με τις διατάξεις του πρωτοκόλλου 4 που προσαρτάται στις συμφωνίες ελευθέρων συναλλαγών.
Άρθρο 6
Τρεις εβδομάδες το αργότερο μετά την εισαγωγή των προϊόντων που αναφέρονται στον παρόντα κανονισμό, ο εισαγωγέας πληροφορεί την αρμόδια αρχή που εξέδωσε το πιστοποιητικό εισαγωγής σχετικά με την ποιότητα και την προέλευση των εισαχθέντων προϊόντων. Η εν λόγω αρχή διαβιβάζει τις πληροφορίες αυτές στην Επιτροπή στις αρχές κάθε μήνα.
Άρθρο 7
1. Κατά την υποβολή της αίτησης πιστοποιητικού εισαγωγής, ο εισαγωγέας πρέπει να συστήσει εγγύηση σχετικά με το πιστοποιητικό εισαγωγής 12 Ecu ανά 100 χιλιόγραμμα προϊόντος, κατά παρέκκλιση του άρθρου 4 του κανονισμού (ΕΚ) αριθ. 1445/95, καθώς και εγγύηση σχετικά με την ανακοίνωση που αναφέρεται στο άρθρο 6 του παρόντα κανονισμού 1 Ecu ανά 100 χιλιόγραμμα προϊόντος.
2. Η εγγύηση σχετικά με την ανακοίνωση αποδεσμεύεται, αν η ανακοίνωση διαβιβάζεται στην αρμόδια αρχή εντός της προθεσμίας που αναφέρεται στο άρθρο 6 για την ποσότητα που καλύπτει η εν λόγω ανακοίνωση. Σε αντίθετη περίπτωση, η εγγύηση εκπίπτει.
Η απόφαση σχετικά με την αποδέσμευση της εν λόγω εγγύησης λαμβάνεται συγχρόνως με την απόφαση που αφορά την αποδέσμευση της εγγύησης σχετικά με τα πιστοποιητικά.
Άρθρο 8
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Δεκεμβρίου 1996.

Labels: 3
15
17
18